ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

**SERVICIUL INVESTIȚII, TEHNIC, ADMINISTRATIV**

# R A P O R T D E S P E C I A L I T A T E

1. privind aprobarea cererii de finanțare și a devizului general estimativ pentru obiectivul de investiții
2. **“ Extinderea sistemului de canalizare, municipiul Câmpulung Moldovenesc, județul Suceava”** prin Programul Național de Investiții ”Anghel Saligny”

**INIŢIATOR PROIECT DE HOTÃRÂRE:** Primar, Negură Mihăiţă

Direcția tehnică și urbanism din cadrul Primăriei municipiului Câmpulung Moldovenesc, la proiectul de hotărâre, precizăm următoarele:

Având în vedere aprobarea Ordonanței de Urgență a Guvernului nr. 95/2021 pentru aprobarea Programului Național de Investiții ”Anghel Saligny” s-a creat cadrul legislativ pentru unitățile administrativ – teritoriale de promovare a obiectivelor de investiții în domeniile eligibile conform art. 4 alin (1).

Pentru includerea la finanțare prin Programul Național de Investiții ”Anghel Saligny”, beneficiarii pot transmite în termenul prevăzut la art. 6, alin. (1) din OUG, cererea de finanțare întocmită conform anexei nr. 1, la care se anexează:

* Devizul general estimativ, întocmit conform anexei nr. 2.1;
* Hotărârea Consiliului Local pentru aprobarea cererii de finanțare și a devizului general estimativ.

Ținând cont de cele de mai sus, propunem realizarea obiectivului de investiții ” **Extinderea sistemului de canalizare, municipiul Câmpulung Moldovenesc, județul Suceava**”.

Principalii indicatori ai obiectivului de investiție sunt următorii:

* Categoria investiției: *sisteme de canalizare (extindere);*
* Tipul lucrării: construcție nouă;
* Amplasament: 21 străzi din municipiul Câmpulung Moldovenesc;
* Lungimea traseului: 14756 metri;
* număr locuitori deserviți (beneficiari direcți): 1646;

Durata de implementare a obiectivului de investiție 60 luni.

Valoarea totală a obiectivului de investiție este de 24,191,620.01 lei cu T.V.A.

Valoarea solicitată de la bugetul de stat este de 23,733,957.81lei cu T.V.A.

Valoarea solicitată de la bugetul local este de 457,662.20 lei cu T.V.A.

Valoarea finală va rezulta în urma întocmirii proiectului tehnic și de execuție.

În acest sens, în anexa la proiectul de hotărâre se regăsește Cererea de finanțare și devizul general estimativ.

Argumentele aduse de inițiator sunt reale și pertinente.

Având în vedere cele de mai sus, proiectul de hotărâre este oportun, legal și necesar.

|  |  |
| --- | --- |
| **DIRECŢIA TEHNICĂ ŞI URBANISM,**  **Director executiv adjunct,**  Istrate Luminiţa |  |

**Serviciul investiții, tehnic, administrativ,**

**Șef serviciu**

Erhan Andrei

**Compartiment investiții,**

Crihan Maria